В Радуил честваха в началото на март три празника наведнъж | Вестник Приятел - новини от град Самоков
Да, наистина имаше такъв празник в Радуил. Може дори да кажем – „4 в 1”, защото участниците в танцовите и певческите състави на местното читалище „Христо Ботев” се събраха на 4 март, за да отбележат наведнъж наистина 4 празника – Денят на самодееца, Баба Марта, националният празник 3 март и Международният ден на жената 8 март.
С общо 50-те самодейци окупирахме заведението „Елените” и часове наред там се пяха песни, играха се хора. Читалищното ръководство /Василка Атанасова, Мария Стоянова и Албена Богоева/ се бе постарало да подготви вечерята с помощта на персонала. Още в началото на всички присъстващи бяха завързани мартенички. За всеки имаме и зюмбюли, подарени от депутата Валентин Милушев. Гостът сърдечно поздрави самодейците, пожела им здраве и нови успехи при техните участия във фестивали и събори.
Майстор Велян – стопанинът на хотелския комплекс, сподели за „Приятел” своите идеи, които вече е започнал да осъществява. Той е монтирал на р. Марица /над селото/ бичкия с навес, водопади и барбекю. Изградил е и три моста. Подготвя се да изгради и мадан по подобие на този, който е съществувал тук преди много години край т. нар. чешма Виднята /отнесена от наводнение/.
Иска му се на дългогодишния майстор, заради младите, да оформи етнографски кът на открито. Дано получи подкрепа и съдействие от Община Самоков и от спонсори, за да осъществи тази своя идея и всички да се радваме на още едно голямо културно богатство на радуилци, което да остане наследство за поколенията.
Празникът продължи с много тостове, поздравления, песни и хора, на които се хванаха и депутатът Милушев, и Любомир Димитров – кметът на селото.
Tags: 3 март 8 март Албена Богоева Баба Марта барбекю Валентин Милушев Василка Атанасова Велян Захариев Виднята водопад Ден на жената Ден на самодееца депутат Димитрина Божилова жени заведение зюмбюл Любомир Димитров мадан Марица Мария Стоянова мартеници мост навес Осми март празник Радуил река река Марица самодейци Трети март хотел цветя читалище Христо Ботев